NaiveNeuron/SloPal huggingface dataset:
Pellegrini, Peter, predseda NR SR (2023-12-12):
Ďakujem veľmi pekne, pán poslanec. Zjavne Národná rada nie je teraz uznášaniaschopná, takže o ňom nemôžem dať hlasovať. Kolegovia, ktorí vystupovali s faktickou po vás, tak mali celkom kľud v rokovacej sále. Otázka je, že či ten nepokoj v rokovacej sále nie je spôsobený aj konkrétne vašou osobou, ale k tomu niekedy inokedy. Ďalší v rozprave je pán poslanec Šipoš, nie je v sále, prepadá mu poradie. Pán poslanec Mikulec, nie je v sále, prepadá mu poradie. Pán poslanec Pročko, nech sa páči a poprosím, aby ste počas vystúpenia pána Pročka sa nebavili, aby sme nestrácali čas a nemuseli prerušovať rokovanie. Nech má normálne prostredie na svoje vystúpenie, tak ako patrí každému poslancovi Národnej rady. Ďakujem pekne.
Krajniak, Milan, poslanec NR SR (2016-11-24):
Vážený pán podpredseda, vážené dámy a páni, doteraz som mal pocit, keďže je to pre mňa prvý štátny rozpočet, pri ktorého prerokovávaní sa zúčastňujem, že žijeme v parlamentnej demokracii. Bohužiaľ, musím povedať, že žijeme vo vazalskej demokracii. Len pre ľudí, ak si náhodou toto pozrú, tak za mnou sedí pán predseda vlády na tej stoličke. Vidíte ho tam? Tam okolo neho sedia podpredsedovia vlády. Pretože samozrejme, štátny rozpočet je najdôležitejší zákon roka, ktorý riadi a určuje, ako má vláda spravovať tento štát. Vidíte tu jediného ministra tejto vlády? Pána ministra Kažimíra, ktorý tu zostal sám ako Miloš Jakeš na Červenom hrádku, sám ako kůl v plotě. To lojalita, spolupráca a solidarita vládnych ministrov, ktorí ho v hojnom počte prišli podporiť v tomto jeho ľútom boji. Ani jeden tu nie je okrem neho. (Reakcie z pléna.) Ani jeden. Koľko poslancov tu sedí, najmä z vládnej koalície pri štátnom rozpočte, aby prerokovali tento najdôležitejší zákon štátu? Je to hanba! Hanba! Žiadna vláda od roku 1989 nepristupovala k štátnemu rozpočtu takýmto spôsobom. Dámy a páni, pozrite sa za mňa. Vidíte tam tie prázdne stoličky? Hanbite sa, pán predseda Danko, hanbite sa, pán podpredseda Bugár, hanbite sa, pán podpredseda Glváč, hanbite sa! Pretože sa správate k vláde ako vazali, nie ako hrdí zástupcovia tohto parlamentu, ktorí si majú zjednať poriadok. Ja navrhujem, aby Národná rada okamžite prerušila rokovanie o štátnom rozpočte, pokiaľ tu nebudú prítomní členovia vlády. Čo sa máme rozprávať so stoličkami? To kde sme? V ktorom štáte si toto niekto dovolí? V žiadnom, iba v nejakej banánovej republike. To kde sme? Nikdy to takto nebolo. Každá vláda od roku 1989 považovala za absolútne prioritné a potrebné sedieť pri zákone o štátnom rozpočte v parlamente. Ale týchto pánov to nezaujíma. Nezaujíma ich to. Pretože tento parlament pod vaším vedením sa správa k tejto vláde iba ako takí vazali, ktorí robia, čo im vláda dovolí. Ja vám garantujem, že keď sa situácia otočí a budeme tam sedieť namiesto vás a budeme riadiť tento parlament, tak nie ministri si budú určovať, kedy prídu do parlamentu, kedy neprídu, kedy sa im chce a kedy sa im nechce. Parlament bude určovať, kedy sa ministri prídu zodpovedať, kedy prídu odpovedať na otázky a pri štátnom rozpočte tu budú sedieť všetci. Len na to treba isté sebavedomie. Na to treba isté poňatie toho, čo berieme ako parlamentnú demokraciu. Správate sa, ako v banánovej republike. Hanba!
Duchoň, Daniel, poslanec NR SR (2014-11-27):
Ďakujem pekne. Chcel by som pripomenúť zasadnutie finančného výboru o 12.00 hod. v miestnosti č. 30. Ďakujem.
Laurenčík, Milan, podpredseda NR SR (2022-06-21):
S faktickou poznámkou teraz vystúpi pán poslanec Ján Benčík. Nech sa páči.
Laššáková, Jana, podpredsedníčka NR SR (2015-04-24):
Pán poslanec, musím vás upozorniť, že úplne zavádzate. Ani ja, ani nikto z poslancov SMER-u nemá žiadnu pozvánku na nejakú oslavu, a keď chcete, tak si darček pánovi Širokému odovzdajte vy. (Potlesk.) Takže naozaj. Porušili ste rokovací poriadok a skutočne ma to mrzí, ale neviem, aké máte informácie, ale takto nás obviniť je jedna veľká nehoráznosť. Nech sa páči, s faktickými poznámkami pán poslanec Raši.
Sulík, Richard, predseda NR SR (2011-02-11):
Dobre, dáme hlasovať v bloku hlasovaní.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 135, za 2, proti 98, zdržalo sa 33, nehlasovali 2. Uvedený návrh sme neschválili.
Glváč, Martin, podpredseda NR SR (2019-06-24):
Pán navrhovateľ, musím povedať, že urobili sme naozaj minule taký precedens. K rozprave, ktorá neexistuje, nemôžete zaujať stanovisko. (Povedané so smiechom.) Takže ďakujeme pekne.
V. Veteška, podpredseda NR SR: (2004-01-23):
Dámy a páni, zároveň prerušujem rokovanie 21. schôdze Národnej rady Slovenskej republiky. Rokovanie bude pokračovať 3. februára o 9.00 hodine ráno. Ďakujem vám pekne. Prajem vám pekný víkend a do 3. februára dovidenia. (Prerušenie rokovania o 12.38 hodine.)
Laurenčík, Milan, podpredseda NR SR (2021-10-05):
Faktickú poznámku má aj poslanec Štefan Kuffa.
B. Bugár, podpredseda NR SR: (2002-11-06):
Ďalším bodom je prvé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov. Vládny návrh zákona ste dostali ako tlač 48. Návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady č. 22. Teraz dávam slovo znovu podpredsedovi vlády Ivanovi Miklošovi a prosím ho, aby návrh odôvodnil. Nech sa páči.
Mikloško, František, poslanec NR SR (2024-04-24):
Chcel by som sa len spýtať, že či nám neviete povedať, kedy to asi príde na radu.
I. Mikloš, podpredseda vlády a minister financií SR: (2003-06-18):
V predkladanej novele zákona sa navrhuje zvýšenie sadzieb dane, čo sa týka cigár, cigariek, cigariet s dĺžkou do 70 mm vrátane a cigariet s dĺžkou nad 70 mm z 95 halierov na kus na 1,40 Sk na kus, tabakového zvyšku...
Mikolaj, Ján, poslanec NR SR (2011-09-13):
Ďakujem pekne za slovo. No veď áno, veď, pán minister, ja to vyčítam najmä vám, ja vám nevyčítam, nikdy som nepovedal nedostatok učebníc, že je váš problém, to je aj môj problém, ale ja vám vyčítam toho poradcu. Bez verejnej súťaže nastrčená firma ním, to predsa viete, že to tak bolo. Pani premiérka sa zúčastnila na vaše pozvanie na prezentácii súkromnej spoločnosti, kde bolo napísané v médiách, že to bolo zadarmo ako pilotný projekt. No nebolo to zadarmo, pretože na internetovej stránke vašej sú uvedené všetky zmluvy, čo je vaša technika, a tam si môžte tie dve zmluvy nájsť, dokonca rukou písané. Na dva milióny slovenských korún. V tom čase to tam už bolo. Čiže ste mu zaplatili servis aj veci, ktoré s tým súvisia. Ďalej ste povedali, pán minister, že nech sa aj iná firma prihlási na digitalizáciu, či vážne môže. Tak prečo nevypíšete súťaž? Prečo by sa nejaká firma mala hlásiť, keď nepozná parametre, nepozná nič? Vypíšte korektnú súťaž, sľubovali ste to voličom, vypíšte riadne alebo elektronickú aukciu a stíchne kritika na toto.
V. Veteška, podpredseda NR SR: (2004-05-12):
Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení zákona č. 335/1991 Zb. o súdoch a sudcoch v znení neskorších predpisov . Vládny návrh zákona ste dostali ako tlač č. 661. Návrh na jeho pridelenie a na prerokovanie výborom máte v rozhodnutí č. 689. Prosím pána ministra, aby uviedol návrh zákona.
Petrák, Ľubomír, poslanec NR SR (2013-11-27):
Ďakujem za slovo, pani predsedajúca. Vážený pán minister, vážené kolegyne, kolegovia, dovoľte mi, aby som predniesol pozmeňujúci a doplňujúci návrh poslancov Národnej rady Igora Chomu a Ľubomíra Petráka k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 721. V súlade s ustanoveniami zákona Národnej rady Slovenskej republiky č.350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov. Vo vládnom návrhu zákona navrhujeme túto zmenu: V čl. II sa doterajší text označuje ako bod 2 a vkladá sa nový bod 1, ktorý znie: 1. Doterajší text § 40 sa označuje ako odsek 1 a dopĺňa sa odsekom 2, ktorý znie: „(2) Obec môže všeobecne záväzným nariadením 11) ustanoviť rôznu sadzbu dane pre časti obce 23a) alebo pre jej jednotlivé katastrálne územia.“ Poznámka pod čiarou k odkazu 23a znie: „Odkaz 23a) § 2 ods. 2 zákona Slovenskej národnej rady č. 369/1990 Zb. v znení zákona č. 453/2001 Z. z.“ Odôvodnenie: Predložený návrh má za cieľ zrovnoprávniť jednotlivé druhy miestnych daní pri zohľadnení špecifík a oprávnených požiadaviek obcí a miest na rozvoj cestovného ruchu. Niektoré obce majú viacero relatívne samostatných častí, pričom rozvoj cestovného ruchu, ruchu sa dotýka len jednej z nich. Navrhuje sa, aby bola atraktívnosť územia pre turistov a návštevníkov vyjadrená aj vyššou sadzbou dane z ubytovania. V tej časti obce, kde nie je rozvinutý cestovný ruch, je nelogické, aby ubytovatelia vyberali od turistov tú istú výšku dane z ubytovania, ako v inej časti obce, ktorá má rozvinutý cestovný ruchu. Úroveň rozvinutosti cestovného ruchu v jednotlivých katastrálnych územiach či častiach obce môže obec zohľadniť všeobecne záväzným nariadením a určiť rôzne sadzby dane podľa časti obce alebo podľa katastrálneho územia. Keďže táto daň je naviazaná na skutočný výkon, nie je potrebné prechodné obdobie, obec môže predmetné všeobecne záväzné nariadenie prijať počas celého roka s tým, že postupovať sa bude podľa neho odo dňa jeho účinnosti. Toľko znenie nášho pozmeňujúceho návrhu. Ďakujem za slovo a pozmeňovák odovzdávam spravodajcovi.
Pellegrini, Peter, predseda NR SR (2015-11-11):
Ďakujem pekne. Vyhlasujem rozpravu za skončenú. Chcem sa spýtať pána navrhovateľa, či sa chce vyjadriť? (Reakcia navrhovateľa.) Nie. Pani spravodajkyňa sa chce vyjadriť? (Reakcia spravodajkyne.) Nechce sa vyjadriť. Prerušujem rokovanie o tomto bode programu. Ešte predtým, ako pristúpime k ďalšiemu bodu, dovoľte, aby som navrhol, aby sme body 27 a 28 (tlače 1702 a 1703), z nich prvý je zákon o technických požiadavkách na výrobky a ďalší je zákon o metrológii, presunuli ako posledné body vládnych návrhov zákonov, ktoré sú na programe tejto schôdze. Je s tým všeobecný súhlas? (Súhlasná reakcia pléna.) Ďakujem veľmi pekne. Takže o týchto dvoch bodoch dnes nebudeme rokovať a budú zaradené na koniec rokovania o všetkých vládnych návrhoch, ktoré sú predložené na programe tejto schôdze. Budeme sledovať druhé čítanie o vládnom návrhu zákona o zrušení Fondu národného majetku Slovenskej republiky a o zmene a doplnení niektorých zákonov (tlač 1697). Pán minister, nech sa páči, poprosím vás o odôvodnenie tohto návrhu zákona.
Hlina, Alojz, poslanec NR SR (2013-09-03):
Tú správu o Gorile prednesiem ja, zvážim za to, kedy bude správne ju predniesť a dokonca ju aj celú prečítam. Nech ľudia vedia. Vy môžte zakázať, aby tu niekto predniesol tú správu, ale zakážte mne, aby som ju tu predniesol... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-05-09):
Otváram rozpravu. Do rozpravy som dostal jednu písomnú prihlášku, od pani poslankyni Jurinovej, ktorej týmto zároveň odovzdávam slovo.
Kondrót, Maroš, poslanec NRSR (2015-11-12):
Teraz pristúpime k hlasovaniu o pozmeňujúcom a doplňujúcom návrhu z rozpravy, ktorý predniesol pán predseda Národnej rady Peter Pellegrini. Dajte, prosím, o ňom hlasovať, o bodoch 1 a 2 spoločne.
Laššáková, Jana, podpredsedníčka NR SR (2013-05-31):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Dve vety, nech sa páči.
Danko, Andrej, podpredseda NR SR (2023-11-21):
Žiada si k rozprave zaujať stanovisko spravodajca? Nie. Ďakujem. Prerušujem rokovanie o tomto bode programu do 18.55 h. (Prestávka.)
Sólymos, László, minister životného prostredia SR (2017-06-16):
Ďakujem pekne. Ja budem veľmi krátky. Ja si myslím, že práveže zjednodušujeme týmto návrhom prácu tých asi približne 500 spoločností, ktoré musia hlásiť tieto údaje, keďže doteraz museli vypĺňať tabuľku, kde bolo 96 látok, museli vypĺňať všetko. Teraz budú musieť vypĺňať len to, čo sa ich týka, budú to môcť robiť aj elektronickou formou a čo bude, samozrejme, na našej stránke. To znamená, že tá administratívna záťaž práveže týmto zákonom sa odbúrava. A viem, že tie subjekty, ktorých sa to týka, to brali pozitívne. Takže ja zatiaľ toľko. Ďakujem pekne.
M. Číž, podpredseda NR SR: (2007-06-26):
Vyhlasujem krátku 3-minútovú prestávku na to, aby sme mohli zaujať miesta v rokovacej sále a pristúpiť k ďalšiemu pokračovaniu.
Pellegrini, Peter, predseda NR SR (2015-12-11):
S reakciou na faktické poznámky pán poslanec Matovič, nech sa páči.
Glváč, Martin, podpredseda NR SR (2017-09-08):
Pán poslanec Kéry.
Paška, Pavol, predseda NR SR (2014-04-03):
Vážené panie poslankyne, vážení páni poslanci, chcem sa opýtať, či každý využil svoje právo zúčastniť sa na tajnej voľbe kandidátov na posty ústavných sudcov. Predpokladám, že každý svoje právo využil, takže vyhlasujem tajné hlasovanie za skončené a vyhlasujem prestávku, aby mohli overovatelia vykonať spočítanie hlasov, a budeme potom pokračovať podľa schváleného programu prerokovaním návrhu zákona o osobných údajoch, ktorý vrátil pán prezident na opätovné prerokovanie. (Prestávka.) (Po prestávke.)
Hrušovský, Pavol, predseda NR SR (2011-12-08):
Páni poslanci, rešpektujme sa navzájom, aj pána ministra!
Novotný, Viliam, poslanec NR SR (2012-05-15):
Ďakujem pekne za slovo. Moja faktická poznámka bude viac-menej politická. Viete, počúvam analytikov, čítam noviny a všetci hovoria, že stredopravá opozícia v súčasnosti, predtým to bola stredopravá koalícia vo vláde, je v rozklade. Myslím, že vystúpenie pána poslanca Kollára to len podčiarklo a potvrdilo. Na tom, že sa stredopravá koalícia pred voľbami začala rozkladať, má strana SaS svoj leví podiel, pretože uprednostnila svoje stranícke záujmy pred záujmami tejto krajiny. A to treba povedať aj na tomto mieste. Ale to, že sa stredopravá opozícia naďalej bude rozkladať, ma teda naozaj prekvapilo, lebo nijako inak si politicky neviem vysvetliť toto vystúpenie pána poslanca Kollára. Rád by som tiež povedal, že keď pán poslanec hovoril o tom, že nemáme sa smiať z toho, čo hovorí, myslel tým poslancov za SDKÚ – DS, myslím si, že v tejto chvíli sa v tejto sále skutočne úprimne môžu smiať len poslanci za stranu SMER – sociálna demokracia, pretože keď 83 poslancov najväčšieho klubu, ktorý má jasnú väčšinu v tomto parlamente, vidí ako sa dve 6-percentné strany navzájom vybavujú na sebe, musí to byť nekonečne úsmevné a pre nich zábavné. Gratulujem k vášmu vystúpeniu, pán poslanec.
Šeliga, Juraj, podpredseda NR SR (2020-07-23):
Páni. Pán minister Heger, nech sa páči.
Hudacký, Ján, poslanec NR SR (2013-06-25):
Ďakujem, pán predseda. Pán predseda, na základe záverov z výboru pre hospodárske záležitosti a podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a aj volebného poriadku o voľbe a odvolávaní funkcionárov dajte, prosím hlasovať osobitne o každom navrhovanom kandidátovi, a to v abecednom poradí, najskôr o prvom navrhovanom kandidátovi Jánovi Horkovičovi.
Štefanec, Ivan, poslanec NR SR (2011-07-01):
Ďakujem pekne pán predseda. Ctené dámy, vážení páni, vážený pán podpredseda vlády... (Ruch v sále.)
P. Paška, predseda NR SR: (2007-10-23):
(Hlasovanie.) 140 prítomných, 138 za, 1 sa zdržal, 1 nehlasoval. Tieto body zo spoločnej správy sme schválili.
Košútová, Magda, poslankyňa NR SR (2013-05-17):
Ďakujem pekne za slovo, pán predseda. V rozprave vystúpili dvaja páni poslanci. Pán poslanec Huba navrhol vrátiť zákon predkladateľovi na dopracovanie. Dajte, prosím, hlasovať o tomto návrhu.
F. Tóth, minister kultúry SR: (2005-09-22):
Vzhľadom na uvedené skutočnosti musím, vážený pán poslanec, uviesť, že ja nie som oprávnený konštatovať prípadné porušenie zákona o STV zo strany jej manažmentu. Môžem len ako občan upozorňovať kompetentné orgány, ktorými sú podľa okolností Rada pre vysielanie a retransmisiu, Rada STV alebo Národná rada Slovenskej republiky, na skutočnosti, ktoré podľa môjho názoru nie sú v súlade so zákonom o STV alebo zákonom o vysielaní a retransmisii, ktoré obidva sú v gescii ministerstva kultúry. Som presvedčený, že platný zákon o Slovenskej televízii umožňuje reagovať na prípadné porušenie zákona Slovenskou televíziou a urobiť nápravu. V prípade, že Rada Slovenskej televízie  si neplní svoju hlavnú úlohu, ktorou je v súlade s § 8 ods. 1 písm. a) dohliadať na dodržiavanie zákona o STV a tiež niektorých iných zákonov zo strany STV, môže Národná rada túto skutočnosť konštatovať, a ak tak spraví najmenej dvakrát v priebehu 6 mesiacov, je to dôvod na výmenu celej Rady Slovenskej televízie.
Žiga, Peter, poslanec NR SR (2023-10-25):
Sľubujem. (Potlesk.)
Kuciaňová, Magdaléna, poslankyňa NR SR (2016-10-20):
Ďakujem, pán podpredseda. Vážené panie poslankyne, vážení páni poslanci, ctení prítomní, vážený pán minister, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k vládnemu návrhu zákona, ktorý je uvedený pod tlačou 244. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 247 z 26. septembra 2016 navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre verejnú správu a regionálny rozvoj, Výbor Národnej rady pre sociálne veci a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán podpredseda, ďakujem, skončila som, otvorte, prosím, všeobecnú rozpravu.
Bugár, Béla, podpredseda NR SR (2018-12-03):
Na vystúpenie pána poslanca s faktickými poznámkami, traja. Pán poslanec 	Gröhling.
J. Vaľová, poslankyňa: (2009-02-03):
Čiže ja by som chcela jedno povedať, že opatrenia, ktoré prijímame, určite prijímame uvážene a premyslene. A nehovorme, že sú to opatrenia opozície, pretože tieto dané opatrenia si rozoberieme a povieme si, čo je správne, čo nie je správne, a opatrenia, ktoré možno ste vy navrhovali, by neboli tak efektné a možno by doniesli aj zlé dopady, takže asi o tomto to má byť. Takže ďakujem pani kolegyni Tóthovej, že meritum veci pomenovala a že upozornila na to, že sociálna kríza nie je o politických šarvátkach a invektívach. A na všetky tieto opatrenia, ktoré prijmeme, aj čakajú občania Slovenska. Ďakujem.
Zmajkovičová, Renáta, podpredsedníčka NR SR (2012-12-05):
Ďakujem, pani ministerka. Dávam slovo spoločnému spravodajcovi z výboru pre zdravotníctvo poslancovi Jozefovi Ježíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Číž, Miroslav, poslanec NR SR (2014-06-27):
No, ja oceňujem, pán kolega, korektný tón vystúpenia. Presne o tom to je. No vy sa cítite byť Maďarom, ja Slovákom a fungujeme v tom európskom priestore, to znamená, musíme si vymedziť a stanoviť pravidlá spolužitia a dodržiavať ich. Treba stanoviť hodnoty, ktoré chceme dodržiavať. Ja ako Slovák nemám ani na sekundu pocit, že by som bol výnimočnejší, lepší ako ktorýkoľvek, iná národnosť, s každou chcem spolupracovať a normálne fungovať. Mechanizmus úpravy. Máme národné štáty, je maďarský, je teda na juh, my máme zase slovenský národný štatút a musíme riešiť postavenie menšín u jedného aj u druhého. Je nesmierne korektné, keď vám dáme, keď hľadáme úprimne naozaj tie pravidlá a keď to nie je konfrontácia, a keď nechceme tomu druhému zobrať navzájom, čo mu patrí. Ako princíp spolupráce, som presvedčený, že budeme fungovať dobre. Viete, na rozdiel od pána Osuského vy ste pochopili pravdepodobne to, že právo sa dá aj zneužiť. Máme za sebou ako nedodržiavanie elementárneho diplomatického protokolu, ale aj medzinárodného práva pri návštevách prezidentov iných štátov. Symboly a ich používanie dá sa zneužiť. Som absolútne presvedčený, že pri korektnom a slušnom používaní nebude mať nikto na Slovensku problém, ani Slovenský rozhlas. Ale pokiaľ je to demonštrované, pokiaľ ide o zneužívanie práva a pokiaľ je používaním symbolov sledované úplne niečo iné, ako korektná seriózna spolupráca, tam je problém. A ja som presvedčený, pán kolega, že o týchto veciach by sme sa my vedeli rozprávať. Vieme a budeme si ceniť medzinárodné dohody, ich charakter. Môžeme sa občas prieť o ich výklade a nepochybne môžme sa baviť aj o tom, do akej miery môže byť Slovenská republika kedy v niektorých veciach prípadne veľkorysejšia. To sú všetko otázky, ktoré medzi korektnými partnermi jednoducho sú esenciálnou a normálnou súčasťou fungovania, pokiaľ ale velebíme harmonizáciu, dobré spolunažívanie a priateľstvo pred konfrontáciou, pokiaľ táto neni principiálnym a primárnym politickým prostriedkom. Ďakujem.
Laššáková, Jana, podpredsedníčka NR SR (2013-04-30):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán spoločný spravodajca, keďže nikto nevystúpil v rozprave, nemá k čomu zaujať stanovisko. Prerušujem rokovanie o tomto bode programu. Pristúpime k druhému a tretiemu čítaniu o zákone z 26. marca 2013, ktorým sa zriaďuje Slovenský historický ústav v Ríme,... (Ruch v sále.) Poprosím vás, páni poslanci, o pokoj. ... vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál má parlamentnú tlač 466. Dávam slovo spoločnej spravodajkyni z výboru pre vzdelávanie, vedu, mládež a šport poslankyni Oľge Nachtmannovej a prosím ju, aby informovala Národnú radu o výsledku prerokovania vráteného zákona vo výboroch. Nech sa páči, pani poslankyňa, máte slovo.
P. Džurina, poslanec: (2009-04-24):
Na tajné hlasovanie o návrhu na opakovanú voľbu členov Správnej rady Ústavu pamäti národa bolo vydaných a poslanci si osobne prevzali 128 hlasovacích lístkov. Teda na voľbe bolo prítomných 128 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu členov Správnej rady Ústavu pamäti národa nula poslancov neodovzdalo hlasovacie lístky. Zo 128 odovzdaných hlasovacích lístkov bolo 9 neplatných a 119 platných. Podľa platných hlasovacích lístkov overovatelia zistili, že za Igora Chovana hlasovalo 7 poslancov, proti 69 poslancov, zdržalo sa 43. Za Lászlóa Kovácsa hlasovalo 16 poslancov, proti 64 poslancov, zdržalo sa hlasovania 39 poslancov. Za Michala Krála hlasovalo 54 poslancov, proti hlasovalo 34 poslancov, zdržalo sa hlasovania 31 poslancov. Za Lenku Lubuškú hlasovalo 39 poslancov, proti 50 poslancov, zdržalo sa hlasovania 30 poslancov. Za Marcela Mojzeša hlasovalo za 0 poslancov, proti 68 poslancov, zdržalo sa hlasovania 51 poslancov. Za Ivana Mrvu hlasovalo 10 poslancov, 61 hlasovalo proti, 48 sa zdržalo hlasovania. Za Arpáda Tarnóczyho hlasovalo 73 poslancov, proti 19 poslancov, zdržalo sa hlasovania 27 poslancov. Na voľbu členov Správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v opakovanej voľbe v tajnom hlasovaní bol za člena Správnej rady Ústavu pamäti národa zvolený pán Arpád Tarnóczy.
M. Smolková, poslankyňa: (2009-02-11):
Podľa platných hlasovacích lístkov overovatelia zistili, že za Ľubomíra Fifíka hlasovalo za 17, proti 48, zdržalo sa hlasovania 31 poslancov. Za Martina Petrenka hlasovalo za 66 poslancov, proti 13, zdržalo sa hlasovania 17 poslancov. Za Elenu Šrámkovú hlasovalo za 1 poslanec, proti 54, zdržalo sa hlasovania 41 poslancov. Za Jozefa Tuhovčáka hlasovalo za 6 poslancov, proti 49, zdržalo sa hlasovania 41 poslancov. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rady Slovenskej televízie zvolený Martin Petrenko.
Jurinová, Erika, podpredsedníčka NR SR (2013-12-18):
Ďakujem pekne, pán poslanec. Otváram rozpravu. Do rozpravy som dostala jednu písomnú prihlášku, prihlásil sa pán poslanec Poliačik. Pán Kadúc, vy máte procedurálny návrh? Nech sa páči, tak ešte pred tým chvíľočku vás poprosím počkať.
Laššáková, Jana, poslankyňa NR SR (2016-04-28):
Ďakujem, ďakujem pekne za slovo. Pán poslanec, myslím si, že bolo úplne prirodzené, keďže sme videli, že pán poslanec Dostál po tom, ako vystúpil a zberal ešte ďalšie podpisy a neodovzdal po prečítaní svoj pozmeňujúci návrh spravodajcovi, že sme na to upozornili. Som rada, že sa táto chyba akože priznala, a teda ste vystúpili vy a pozmeňujúci návrh ste prečítali. Len si myslím, že treba pánov poslancov upozorniť, aby pri predkladaní pozmeňovacieho návrhu mali ho tak, ako to káže rokovací poriadok, a potom aj tie faktické poznámky, ktoré boli, v podstate dá sa spochybniť vzhľadom na to, že ten pozmeňujúci návrh, ako bol predložený, nebol predložený tak, ako je to v rokovacom poriadku, takže nemám už teraz žiadne výhrady. Predložili ste pozmeňujúci návrh. Dobre, že ste mali priestor ešte prihlásiť sa v rozprave ústne. Keby to tak nebolo, tak si myslím, že o takomto pozmeňujúcom návrhu nemôžme dať hlasovať. Ďakujem pekne.
Taraba, Tomáš, poslanec NR SR (2022-11-11):
Nedávno som v jednom prestížnom ekonomickom časopise čítal, že v kanadskom zdravotníctve je priemerná mzda ročná 432-tisíc dolárov. A kanadské zdravotníctvo trpí dvomi vecami. Po prvé, nedostatkom lekárov a po druhé, extrémne dlhými čakacími lehotami až do tej miery, že kanadský pacienti musia chodiť do Ameriky niekedy, keď sú akútne prípady. Preto ak my obmedzíme celú toto debatu o zdravotníctve len o tom, že sa budeme baviť o platoch, neexistujú také platy, neexistujú také platy, ktoré by stačili na vyriešenie celého problému v zdravotníctve. A ja si myslím, že práve to bol problém slovenského zdravotníctva, že sa to častokrát obmedzuje len na tie platy, a práve tento núdzový stav, ktorý tu nastáva, veľmi správne si, pán kolega, povedal, že napríklad peniaze sú, že bolo 800 mil. na testovanie. Ja si myslím, že to, čo vrhlo slovenské zdravotníctvo do veľkej krízy za posledné dva roky, boli tie testovacie olympiády, ktoré odčerpali zdroje. Veľa tých lekárov, ktorí sa teraz angažujú v tejto aktivite, ktorú ja podporujem, boli varení, pečení na Úrade vlády. Boli to veľkí kamaráti Hegera, Matoviča vtedy a pomáhali im v tom. My sme tu ako opozícia hovorili, toto je cesta do pekla. Celý ten núdzový stav, veď on vy, vy, úplne vyšťavil tých lekárov. Oni boli jak dobytok v tých nemocniciach zavretí, nemohli dať výpovede, museli tam robiť, na druhej strane boli pracovné kvalifikácie v zdravotníctve, ktorí zas robiť nemali čo. Hej? Pretože tá frekvencia vyšetrovania klesla. A preto ja verím, že výsledkom tohoto bude aj to, že aj oni si vstúpia do svedomia, že majú veľký podiel viny na tom, čo narobili v zdravotníctve za posledné dva roky. Tí, ktorí akože teraz sa zrazu už nekamarátia s tým Matovičom a Hegerom. Takže to, čo je, my sa musíme vrátiť k tomu, aby v zdravotníctve nastala predvídateľnosť. Aby tam išli systematicky peniaze čitateľným spôsobom každý jeden rok.
Baláž, Vladimír, poslanec NR SR (2016-10-11):
Sľubujem. (Potlesk.)
Glváč, Martin, podpredseda NR SR (2017-10-11):
Ďakujem. S faktickou poznámkou jeden poslanec. Ukončujem možnosť nahlásenia sa. Pán poslanec Dostál, nech sa páči.
Žitňanská, Lucia, poslankyňa NR SR (2014-09-09):
Ďakujem veľmi pekne. Musím reagovať na pána poslanca Martvoňa. Problém je ten, že vy a strana SMER si neuvedomujete, kde sú hranice, kde sú hranice prípustného v demokracii a kde už tieto hranice sú prekročené. A vy ich pravidelne prekračujete a dnes opätovne. To je ten problém. Pretože je zásadný rozdiel medzi využitím kompetencií, napríklad po voľbách, pred, a s rešpektom k tomu, že nominanti, to je jedno či parlamentu, vlády alebo prezidenta, majú požívať dôveru nominujúcej inštitúcie, a tým, keď účelovo kvôli konkrétnemu hlasovaniu vymieňate ľudí, aby ste si zabezpečili, že v Súdnej rade budú sedieť ľudia, ktorí sú pripravení hlasovať tak, ako im to nadiktujete. To je proste jeden zásadný rozdiel. A povedali ste, že pán prezident si nedal poradiť. Som celkom rada, že občania zvolili prezidenta, ktorý si vyberá iných poradcov. Ďakujem pekne.
Sulík, Richard, podpredseda vlády a minister hospodárstva SR (2021-06-17):
Pozdravujem, dámy a páni. Dovoľte mi, prosím vás pekne (zaznievanie gongu), dovoľte mi, prosím vás pekne, predložiť v zastúpení ministra financií Igora Matoviča návrh vlády na skrátené legislatívne konanie o návrhu poslancov Národnej rady na vydanie zákona, ktorým sa mení a dopĺňa zákon o spotrebnej dani z minerálneho oleja v znení neskorších predpisov. Toto skrátené legislatívne konanie je dôležité preto, lebo sa objavila chybička. Cieľom tohto návrhu je legislatívne upraviť § 11 zákona 98/2004 o spotrebnej dani z minerálneho oleja o užívateľskom podniku v znení účinnom od 1. júla 2021 a touto úpravou eliminovať počet konečných spotrebiteľov skvapalneného plynného uhľovodíka („ďalej LPG“) ako paliva na výrobu tepla, ktorí nebudú podliehať povinnosti sa registrovať ako užívateľský podnik. Povinnosti užívateľského podniku bude za týchto konečných spotrebiteľov vykonávať iba dodávateľ LPG. No, ide o to, že bol v minulosti prijatý zákon, ktorý ešte nezačal platiť, má začať platiť od 1. júla a tam sa vlúdila chybička, že tá registračná povinnosť má platiť nielen pre dodávateľov LPG, ale aj pre odberateľov. To by, samozrejme, bolo administratívne dosť a najmä zbytočne náročné. No a preto predkladáme dnes tento návrh v skrátenom legislatívnom konaní, aby ešte pred 1. júlom, pred tým, ako vôbec tá, tie urobené zmeny začnú platiť, sme toto tu napravili. Takže toľkoto v krátkosti za mňa. Ďakujem pekne za pozornosť.
Bugár, Béla, podpredseda NR SR (2018-10-24):
Pán poslanec Dostál.
B. Bugár, podpredseda NR SR: (2005-05-19):
(Hlasovanie.) Prítomných 133 poslancov, za 46, proti 37, zdržalo sa 49 poslancov, 1 nehlasoval. Konštatujem, že Národná rada nepostúpila tento návrh zákona do druhého čítania. Ďakujem. Budeme pokračovať hlasovaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov, tlač 1137. Pán poslanec Ivančo, nech sa páči, máte ako spravodajca slovo a prosím, aby ste uviedli prvé hlasovanie ohľadne rozhodnutia Národnej rady o postúpení tohto návrhu zákona do druhého čítania.
Bugár, Béla, podpredseda NR SR (2018-09-11):
Ďakujem pekne. Otváram všeobecnú rozpravu. Nakoľko som nedostal žiadnu písomnú prihlášku do rozpravy, pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Predpokladám, že ani pán podpredseda vlády, ani spravodajca sa nechce vyjadriť k neexistujúcej rozprave. Takže prerušujem rokovanie o tomto bode programu. Nasleduje prvé čítanie o vládnom návrhu zákona o chránených oblastiach prirodzenej akumulácie vôd a o zmene a doplnení niektorých zákonov, tlač 1049. Prosím teraz podpredsedu vlády a ministra životného prostredia pána László Sólymosa, aby vládny návrh zákona uviedol. Nech sa páči. (Rokovanie o vládnom návrhu zákona o chránených oblastiach prirodzenej akumulácie vôd a o zmene a doplnení niektorých zákonov , tlač 1049.)
Paška, Pavol, predseda NR SR (2013-09-05):
Ďakujem pekne. Poprosím techniku vypnúť zvuk. Je 19.01. Zajtra, rokovacím dňom pre interpelácie je štvrtok. Schválili sme to v programe 23. schôdze. Hovorí o tom aj zákon o rokovacom poriadku. Ja viem, že pre vás zákony neznamenajú nič, ale zajtra pokračujeme v prerušenej rozprave o zákone o sociálnom poistení. Ďakujem. Pekný večer. (Prerušenie rokovania o 19.01 hodine.)
Košútová, Magda, poslankyňa NR SR (2013-06-21):
Ďakujem pekne, pani podpredsedníčka, za slovo. V rozprave vystúpil jeden poslanec, nepodal žiadny pozmeňujúci návrh. Preto, prosím, pristúpme k hlasovaniu o bodoch zo spoločnej správy, a to o bodoch 1, 3 až 8 s odporúčaním gestorského výboru schváliť.
Plaváková, Lucia, poslankyňa NR SR (2024-06-27):
Ďakujem veľmi pekne za slovo. A ďakujem kolegyni Števulovej, že nám tu prečítala ten list. Keď som to počúvala, celý ten zoznam vlastne subjektov, ktoré sú pod ním podpísané, tak som sa naozaj pýtala, že kto vlastne tento návrh podporuje, pre koho je robený, z akého dôvodu, pretože to by mal byť základný účel každej legislatívy, že teda chceme pomáhať nejakému sektoru. A tu celý sektor vlastne sa voči tomu vyhradzuje, nesúhlasia s tým. Tak ja naozaj neviem, aj sme sa to tu viacerí pýtali, že čo je účelom tohto zákona, prečo je robený. No ja niekedy mám fakt pocit, že toto je už také absurdné, že tu musí byť skrytá kamera. Normálne, že kde je tu tá skrytá kamera. Tak sa tak obzerám, ale neviem. Lebo to už sa nedá normálne vydržať. Ja už neviem na to nachádzať ani slová. Kde je tá skrytá kamera? Kedy toto skončí? (Potlesk.)
Laurenčík, Milan, poslanec NR SR (2016-05-18):
Ďakujem za slovo. Nebudem dlho, len by som chcel na pána poslanca Senka zareagovať, že ja som v tom období, keď som bol poslancom Národnej rady, 2010 – 2012, nebol starostom obce Terchová. Starostom obce Terchová som sa stal v roku 2014. K ostatným potom zareagujem v záverečnom vystúpení. Ďakujem.
Raši, Richard, poslanec NR SR (2023-10-25):
Ďakujem pekne, pán predsedajúci. Myslím si, že túto chvíľu by sme mali venovať naozaj tomu všetkému, čo do vládnutia a aké prvky do vlády Slovenskej republiky práve priniesol Igor Matovič so svojou vládou. Spomínate si, čo prišlo. Prišiel chaos, prišla neschopnosť, prišlo nemanažovanie, prišli hádky. Do toho prišla pandémia, s ktorou by mali problémy sa popasovať aj chytrejšie vlády, ale s kombináciou tým, čo bolo vo vláde a kto ju viedol, prišli iba zlé rozhodnutia, ktoré znamenali v porovnaní s inými krajinami, doplním pána poslanca Blahu, plus 20-tisíc ľudských životov. Prišlo celonárodné celoplošné testovanie, ktoré sa ukázalo ako medicínsky zbytočné a namiesto osohu prinieslo ďalších chorých ľudí. Prišla migračná kríza s Igorom Matovičom, ktorá priniesla ďalší chaos, keď naši starostovia a neziskové organizácie, občianske združenia suplovali neschopnosť štátu. Prišli vysoké ceny potravín, kde hnutie pod jeho vedením neurobilo vôbec nič. Prišli vysoké ceny energií a chudoba ľudí. Tu prišla jedna katastrofa, na ktorej sa podieľal práve ten, ktorému ľudia – zrejme omylom – dali svoj hlas v minulých voľbách. Takže na vašom mieste, pán Matovič, by ste mali byť ticho. Ako vy zvyknete hovoriť, šúchajte nohami a pekne hlasujte! Ďakujem pekne.
Farkašovský, Karol, poslanec NR SR (2024-10-23):
Ďakujem pekne za slovo. Vážené kolegyne, vážení kolegovia, v rozprave nevystúpil žiadny poslanec. Spoločná správa neobsahuje pozmeňovacie ani doplňujúce návrhy, preto v súlade s § 84 rokovacieho poriadku sme v treťom čítaní. Pán predsedajúci, otvorte, prosím, rozpravu v treťom čítaní.
Jurinová, Erika, podpredsedníčka NR SR (2013-01-29):
Otváram týmto všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Do rozpravy sa prihlásili dvaja pána poslanci, pán poslanec Mikuš, pani poslankyňa Mezenská. Nech sa páči, pán Mikuš, máte slovo.
Paška, Pavol, predseda NR SR (2014-11-08):
Pán poslanec Kadúc.
Jurinová, Erika, podpredsedníčka NR SR (2013-03-19):
Ďakujem pekne. Ja súhlasím s tým, čo hovoril pán Brocka, že máme predsa len krízu a mali by sme dbať na dostatočný, alebo dávať dostatočný priestor na to, aby nevznikali možnosti odoberania štátnych zdrojov. Tým narážam naozaj na dvojité, trojité mandáty, možnože nie tak razantne sa na to pozerám. Podľa mňa, ak teda ten človek naozaj ide do volieb a dostane od ľudí hlas a podporu, tak skrátka, nech si ten človek vyberie, ktorý príjem bude poberať. Ja by som sa kľudne uspokojila aj s týmto, ak by sa už niekto našiel, kto by takýto zámer podporil. Ďakujem mu takisto za to, že sa zastal zdravotne postihnutých, nie mňa, ale naozaj skupiny zdravotne postihnutých, ktorí stále teda bijú na poplach, že môže to spôsobiť veľké problémy. Ďakujem.
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 140, za 59, proti 47, zdržalo sa 34. Konštatujem, že pripomienka schválená nebola.
B. Bugár, podpredseda NR SR: (2005-02-04):
(Prestávka.) (Po prestávke.)
Hrušovský, Pavol, podpredseda NR SR (2010-12-02):
Hlasujeme, páni poslanci, o návrhu. (Hlasovanie.) 146 prítomných, 79 za, 62 proti, 5 sa zdržalo. Návrh sme schválili. Prosím, ďalší návrh.
Goga, Pavol, poslanec NR SR (2017-02-07):
Ďakujem, pán podpredseda. Vážené dámy, vážení páni, v rozprave bol podaný jeden procedurálny návrh, a to vrátiť návrh zákona jeho navrhovateľovi na dopracovanie. Prosím, pán predsedajúci, dajte o tomto návrhu hlasovať.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Prítomných 150 poslancov, bolo 79 za, 71 sa zdržalo. Body 2, 3 a 6 spoločnej správy boli schválené.
E. Kukan, poslanec: (2007-12-12):
Myslím si, že to, čo robíme teraz, že dôstojné vyrovnanie sa s historickými faktmi, o ktorých nikto nepochybuje. My nevyriekame nejaký ortieľ, pán poslanec, toto je politické vyhlásenie, ktorým pri výročí tejto tragédie chce slovenský parlament zaujať k nemu morálne stanovisko. To nemá nijaký iný účel. Neberiem tie veci, ktoré tu odzneli o tom, že prečo nehovoríme o iných otázkach. Toto je demokratická inštitúcia, pokiaľ máte záujem, navrhnite to, navrhnite, to môže každý navrhnúť a parlament sa k tomu jednoducho vyjadrí. Takže nesúhlasím s vaším pozmeňujúcim návrhom, pán poslanec, pretože svojím predchádzajúcim vystúpením ste vlastne absolútne vymazali to, čo ste nakoniec navrhli. Ďakujem pekne. (Potlesk.)
Pellegrini, Peter, predseda NR SR (2023-12-20):
Prezentujme sa a hlasujme o siedmom, pán poslanec, siedmom, áno, siedmom pozmeňujúcom návrhu. (Hlasovanie.) Prítomných 79, proti 79. Tento návrh sme neschválili.
Ďuriš Nicholsonová, Lucia, podpredsedníčka NR SR (2017-10-13):
Kolegyne, kolegovia, máme štyri minúty do konca tohto rokovacieho dňa, do 14.00 hodiny. O slovo požiadal pán navrhovateľ, ale jeho vystúpenie je ďaleko dlhšie ako štyri minúty. Chcem vás preto požiadať o všeobecný súhlas s tým, že to dnes ukončíme, prerušíme to, tento bod a na budúci týždeň to dokončíme vystúpením pána navrhovateľa v rámci rozpravy. Je všeobecný súhlas? (Súhlasná reakcia pléna.) Ďakujem vám veľmi pekne. Ďakujem za spoluprácu. Želám vám krásny víkend a vidíme sa na budúci týždeň v utorok. Začíname, myslím, bodmi pána Richtera. (Prerušenie rokovania o 13.57 hodine.)
Suja, Miroslav, poslanec NR SR (2023-06-15):
... toto NLC-čko. Ďakujem.
Droba, Juraj, poslanec NR SR (2013-05-28):
Vážený pán kolega Kuffa, Štefan, prepáč mi tieto slová, ale vyslovene si trýznil moje uši a asi aj uši iných kolegov. Ak máš pocit a potrebu, že sa potrebuješ vyrozprávať na tému demoralizácie médií, tak toto nie je správne fórum. Napíš blog, choď do rozhovoru na Rádio Lumen alebo urob niečo podobné. Úplne si si pomýlil tribúnu a pódium. Pán predseda Mistrík je predsedom Rady pre vysielanie a retransmisiu. Nemá absolútne žiadny dosah na obsah médií. Takže možno niekedy dvakrát merať a raz rezať a ušetriť niektoré slová, ktoré tu nie sú potrebné. Ďakujem.
Brocka, Július, poslanec NR SR (2011-07-12):
Dajte hlasovať o návrhu pani poslankyne Gibalovej.
B. Bugár, podpredseda NR SR: (2004-06-30):
(Hlasovanie.) Prítomných 120 poslancov, 114 za, 6 sa zdržali hlasovania. Konštatujem, že sme v treťom čítaní. Otváram rozpravu a pýtam sa, kto sa hlási do rozpravy v rámci tohto čítania. Konštatujem, že nikto. Vyhlasujem rozpravu za skončenú. Nech sa páči, záverečné hlasovanie. A. Ivanko, poslanec: Pán predsedajúci, dajte hlasovať o zákone ako o celku v znení schválených pozmeňujúcich a doplňujúcich návrhov.
Laššáková, Jana, podpredsedníčka NR SR (2014-10-28):
Na vystúpenie pána poslanca nie sú faktické poznámky. Pán poslanec Galko, nech sa páči, máte slovo.
Tomanová, Viera, poslankyňa NR SR (2014-09-09):
Nie, ja som, spomenula som pána Mihála, čo povedal na reakciu pána ministra, ale v prvom rade som reagovala na pána ministra. Poďakovala som mu a povedala som, že povedal absolútnu pravdu a o tej pravde musel vedieť pán minister, pretože sa jej musel prispôsobiť z hľadiska teda technických podmienok, ktoré sú tam. A to nie je reagovanie na pána Mihála, to je reagovanie na pána ministra. A kto založil, súčasná opozícia založila problémy v Sociálnej poisťovni, kde sme museli riešiť desaťtisíce dôchodcov, ktorí boli poškodení reformou v roku 2004?! Už konečne začnite hovoriť slušne, nezavádzajte občanov, nehovorte tu nezmysly a hovorte pravdu! Hovoríte o eurofondoch? Samozrejme, nedokázali ste za dva roky ani jednu súťaž, všetku, ktorú ste dali, verejné obstarávanie, boli zrušené. Nešli ste s jedinou výzvou, či cez... (Vystúpenie prerušené časomerom).
Sárközy, Irén, poslankyňa NR SR (2018-10-23):
Pán predsedajúci, dajte hlasovať o tom, že Národná rada sa uzniesla v súlade s § 73 ods. 3 zákona o rokovacom poriadku prerokovať predložený návrh zákona v druhom čítaní.
Kaník, Ľudovít, poslanec NR SR (2012-05-15):
Ja som veľmi rád počul, že tento návrh je správny, že ideme správnou cestou a že treba takýmto spôsobom ísť, to je podstata veci. Nemyslím si, že je akýmkoľvek spôsobom neodborne alebo akokoľvek inak pripravený. Je to uznesenie, ktoré má väčšiu, tvrdšiu formuláciu alebo mäkšiu formuláciu, závisí od toho, čo nám súčasne platná legislatíva umožňuje. Prijatie tohto uznesenia nijakým spôsobom neobmedzuje to, čo, Richard, si navrhol, poďme vypracovať novelu zákona a tak ďalej. Veľmi to vítame a určite sme za to, ale to sú kroky, ktoré nijako sa nevylučujú vzájomne. A je dobré, že dneska o tom rozprávame, pretože sa naozaj reálne ukazuje silná potreba venovať sa tomuto problému, riešiť tento problém a hľadať cesty a riešenia, pretože keď sa tak vrátim trošku, keby v tom čase, ktorý tak podrobne opísal Jozef Kollár pri tom zužovaní mandátu, bola vôľa na kompromis, lebo naozaj tam išlo len o nesúlad v jednom bode, tak ten mandát mohol byť veľmi výrazne zúžený. Ale práve neochota na akýkoľvek kompromis spôsobila, že nebolo prijaté nič, že niekedy treba vedieť ísť pekne krok za krokom, aby sme sa nakoniec dostali tam, kam chceme, do cieľa.
Kollár, Boris, predseda NR SR (2022-06-21):
Kolegovia, prosím, majte úctu.
Matovič, Igor, poslanec NR SR (2014-11-09):
Takto pred rokom... (Prerušenie vystúpenia predsedajúcou.)
Šefčík, Marek, poslanec NR SR (2021-10-01):
Ďakujem pekne za slovo. Ďakujem, kolega Janko Mičovský, že si vyjadril aj toto svedectvo. Ty si v ňom povedal, že, zháčil si sa a si povedal, že to asi sem nepatrí. Ale ja by som povedal, že práve naopak. Ľudskosť sa práve v tejto snemovni často vytráca. Často tu ľudia hovoria veci, ktoré majú nejakým spôsobom naučené alebo ktoré im prinášajú body. Ja sa bojím, že toto môžu otočiť ešte proti špeciálnemu prokurátorovi, že si ho takto pochválil. Ale, Janko, tým, že si to spravil ty, tak to má veľmi veľkú váhu. To tvoje svedectvo má veľmi veľkú váhu, pretože vieme o tebe a aj o špeciálnom prokurátorovi, že ste takto nastavení zo srdca, že chcete za spravodlivosť, za čestnosť, za očistu Slovenska bojovať. A ty si mi raz povedal, Janko, že ty by si, ty už to nepotrebuješ, ty by si tu nemusel byť. A myslím si, že si to tu spomínal viackrát aj v rozprave, ale máš túžbu po tom, aby sme sa dostali k tej spravodlivosti a očiste Slovenska. Ja ti veľmi pekne ďakujem a je mi ľúto, že pri generálnom prokurátorovi tu bolo toľko ľudí, my sme tu sedeli takisto, sedela tu aj opozícia a teraz napríklad zo SMER-u a z HLAS-u tu nie je nikto. Toto by si mohli vypočuť. Ďakujem.
Kotleba, Marian, poslanec NR SR (2016-09-20):
Ďakujem za slovo. Vážená pani kolegyňa, vy ste svoj, svoje vystúpenie v rozprave začali tým, že teda ako prokuratúra chráni práva tých cigánov, ktorí sa dostanú do kontaktu s políciou z nejakého dôvodu, prípadne aj bachárov a tak ďalej s bachármi. Ja si myslím, že na Slovensku máme skôr opačný problém, že títo príslušníci uniformovaných zložiek, to je jedno, či bachári alebo teda príslušníci justičnej stráže alebo policajti majú nedostatočnú oporu buď u svojich nadriadených alebo aj v zákone samotnom pri zásahoch voči takýmto asociálnym páchateľom, ktorí nemajú žiadne zábrany. A poviem vám, že neviem si predstaviť, ako môže policajt inak ako silou zasiahnuť v cigánskej osade, napríklad v Rudňanoch. Choďte sa pozrieť do Rudnian, choďte sa pozrieť. Zistíte, aká je realita. Filmy z Bronxu budú nič oproti tomu, čo uvidíte v Rudňanoch a štát by mal, my všetci by sme mali tých policajtov, ktorí sa tam snažia udržiavať poriadok, podporiť. Keď už inak nie, tak aspoň morálne a nie ešte sa tu do nich obúvať z tohto miesta. Pretože po tom, ako boli odsúdení štyria policajti v kauze Sendrei, ktorí patrili pod okresné riaditeľstvo policajného zboru VÚC, tak polícia tam úplne stratila autoritu. Úplne tam stratila autoritu a choďte sa pozrieť, čo robia dnes asociálni cigáni, hovorím asociálni, nie tí slušní, v Revúcej a v okolí a ako sa žije ľuďom v ich blízkosti. Výsledok je jednoduchý. Agresivita týchto ľudí narastá, posledný prípad v sobotu prepadnutá výpravkyňa, železničná, cestou do práce troma asociálnymi cigánmi. Čo viac ešte chceme? Ďakujem pekne.
Grendel, Gábor, podpredseda NR SR (2022-12-20):
Prezentujme sa a hlasujme. (Hlasovanie.) Prítomných 141 poslancov, za 45, proti 61, zdržalo sa 35, hlasovali všetci prítomní. Tento bod sme neschválili.
Grendel, Gábor, podpredseda NR SR (2020-05-20):
Vyhlasujem všeobecnú rozpravu za skončenú. Chce zaujať stanovisko pán navrhovateľ? Nech sa páči.
Laurenčík, Milan, podpredseda NR SR (2022-06-15):
Pani poslankyňa, chcete reagovať na faktickú? Stlačte faktickú poznámku. Nech sa páči.
Somogyi, Szilárd, poslanec NR SR (2011-05-18):
Ďakujem za slovo, pán predsedajúci. Vážený pán predseda Paška, vo vašom vystúpení ste hovorili nie na tému, tak ako nám to káže rokovací poriadok, ale hovorili ste o okolnostiach, ktoré predchádzali potvrdenie alebo vylúčenie tohoto bodu z nášho programu. A preto som si dovolil požiadať o slovo v rámci faktickej poznámky, aby som aj cez túto skutočnosť poukázal na to, že náš rokovací poriadok zrejme v tejto časti už je trocha zastaralý alebo až príliš konzervatívny z toho hľadiska, že nedáva dostatok priestoru na klasickú politickú debatu napriek tomu, že budova alebo ustanovenia, alebo inštitúcia, v ktorej sme, sa volá parlament, ktorý odvodzujeme od slova „parlé“ – rozprávať. Čiže volám po aktualizácii alebo modernizácii nášho rokovacieho poriadku, aby sme nemuseli takýmito multiplikačnými spôsobmi povedať ten politický obsah, ktorý si myslíme. A tiež nepatrí to ako do politického obsahu alebo politickej kategórie, ale predsa si dovolím aj ja zaželať dobré zdravie pánovi predsedajúcemu.
P. Hrušovský, predseda NR SR: (2003-11-06):
(Hlasovanie.) 125 prítomných, 73 za návrh, 33 proti, 18 sa zdržalo, 1 nehlasoval. Návrh sme schválili. Pán poslanec Mikuš, nie. Panie poslankyne, páni poslanci, pristúpime k tretiemu čítaniu o vládnom návrhu zákona o prídavku na dieťa. Otváram rozpravu. Pýtam sa pánov poslancov, či sa chce niekto prihlásiť do rozpravy. Nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru, pani spoločná spravodajkyňa...